Waak Teen al Satan se Vervalsings | YAHWEH-NISSI
Waak Teen al Satan se Vervalsings
March 27, 2017 March 27, 2017 / the OP
Waarom is daar so baie Christelike kerke en sektes in die wêreld wat leerstellig in 'n mindere of meerdere mate van die Bybel afwyk, en in sekere gevalle selfs die waarheid totaal verloën? Dit is alles die gevolg van onkunde en misleiding. Hierdie probleem is besig om verder in omvang toe te neem. In die lig hiervan is dit meer as ooit tevore nodig dat ons ons kennis van die Woord verbreed, ons geestelike insig verdiep, ons toewyding aan die Here Jesus verhoog en ons waaksaamheid teen die misleiding van Satan en sy valse profete verskerp. Vervalsings van die Christelike geloof neem in die eindtyd geweldig toe omdat dit die finale voorbereiding vir die verskyning van die valse Christus en die valse profeet is, wat deur hulle leuens die hele wêreld sal mislei (Matt. 24:4-5; 2 Thess. 2:6-10; Op. 13:11-14).
Hoewel geestelike misleiding in die Tuin van Eden al begin en onafgebroke deur die eeue heen voortgeduur het, is dit nou besig om die grootste afmetings in die geskiedenis van die mensdom aan te neem. Dit is van die uiterste belang dat elke persoon seker sal maak dat hy nie op 'n dwaalspoor beland het nie. In baie kerke word daar duidelik teen sekere vorms van misleiding gewaarsku, terwyl die kerk self die slagoffer van ander, ernstiger dwalings mag wees (vgl. Op. 2:2-6). Die leuens van Satan is soms baie subtiel en word só oortuigend deur dwalende kerkvaders, misleide teoloë en 'n toenemende aantal valse profete aangebied dat ons moet dink hierdie mense verkondig die waarheid aan ons. Die Bybel sê: "Sulke mense is valse apostels, bedrieglike arbeiders wat hulleself verander in apostels van Christus. En geen wonder nie! Want Satan self verander hom in 'n engel van die lig. Dit is dus niks besonders wanneer sy dienaars hulle ook voordoen as dienaars van geregtigheid nie" (2 Kor. 11:13-15).
Die Heilige Gees wil ons deur die kennis van God en sy Woord toerus om teen die volgende vervalsings van die waarheid beskerm te word. In elke geval word die waarheid eers genoem sodat die afwykings in die lig daarvan duidelik sal blyk:
Ware en valse geloof…
lees die volledige artikel…
Ware en valse bekerings, Ware en valse gebede, Ware en valse geloof, Ware en valse heiligheid, Ware en valse kerke, Ware en valse lewensbeskouings